Namdaru kalns

Namdaru kalns ir pilskalns, kas atrodas Kuldīgas novada Nīkrāces pagastā. Tas ir pilskalns ar diviem plakumiem un nolaidenu zemesragu Dzeldas un Namdaru valka (Kvāšuvalka) satekas virzienā. Kalna augstāko vietu starp abām upēm robežo ap 100 metru gara ieplaka, pār kuru paceļas ap 15 m augsta kalna virsa ar laukumu 50 x 60 m.

Ar šauru pārrakumu atdalīts otrs, dažus metrus zemāk stāvošs (15 x 40 m), visapkārt stāvām malām norobežots kalna laukums. No šī laukuma kādreiz rakta grants, tādēļ tā sākotnējā forma grūti nosakāma.

Vienīgā pazīme, kas norāda uz kādreizējo apdzīvotību, ir nelielie zemes darbi — kalna nolīdzinātie virsmas laukumi un malas. Kalna sānus klāj neliela mītņu kārta, smiltis ar sīku ogļu piejaukumu.

 Atsauces 

 Ārējās saites 
 Namdaru kalns — pilskalns

Kategorija:Pilskalni Kurzemē
Kategorija:Nīkrāces pagasts
Kategorija:Arheoloģiskie pieminekļi Latvijā